|  |
| --- |
| **VÝZVA NA PREDKLADANIE ŽIADOSTÍ O ZAPOJENIE SA DO NÁRODNÉHO PROJEKTU** **PRE PROGRAM SLOVENSKO 2021 – 2027** |
| **Názov národného projektu**  | **Podpora odborných a koordinačných kapacít strešných organizácií občianskej spoločnosti**  |
| **Vyhlasovateľ** | **Úrad splnomocnenca vlády SR pre rozvoj občianskej spoločnosti, Ministerstvo vnútra SR** |
| **Celkové oprávnené výdavky**  | **7.038.419,62 EUR**  |

|  |
| --- |
| **IDENTIFIKÁCIA VYHLASOVATEĽA** |
| **Obchodné meno / názov** | Ministerstvo vnútra SR |
| **Sídlo** | Pribinova 2, 812 72 Bratislava |
| **IČO** | 00151866 |
| Zastúpený: |
| **Meno a priezvisko** | Mgr. Patrik Krauspe, štátny tajomník MV SR |

Táto Výzva na predkladanie žiadostí o zapojenie sa do národného projektu Podpora odborných a koordinačných kapacít strešných organizácií občianskej spoločnosti vrátane jej príloh (ďalej „Výzva“) a všetky informácie spojené s jej realizáciou sa zverejňujú na nasledovných webových sídlach:

Ministerstvo práce, sociálnych vecí a rodiny SR [www.employment.gov.sk](http://www.employment.gov.sk)

Ministerstvo vnútra Slovenskej republiky  [www.minv.sk](http://www.minv.sk)

Význam skratiek použitých v texte tejto Výzvy je nasledovný:

EFRR Európsky fond regionálneho rozvoja

ESF+ Európsky sociálny fond plus

EŠIF Európske štrukturálne a investičné fondy

FTE Ekvivalent plného pracovného úväzku (Full Time Eqvivalent)

MNO Mimovládna nezisková organizácia

NFP Nenávratný finančný príspevok

NP Národný projekt

NP SO MNO Národný projekt Podpora odborných a koordinačných kapacít strešných organizácií občianskej spoločnosti

OS Občianska spoločnosť

Prijímateľ Ministerstvo vnútra SR, Úrad splnomocnenca vlády SR pre rozvoj

občianskej spoločnosti

Príručka Príručka pre Žiadateľa/Užívateľa

P SK Program Slovensko 2021-2027

RO P SK Riadiaci orgán pre Program Slovensko; tu Ministerstvo investícií a regionálneho rozvoja SR

SO MNO Strešná organizácia mimovládnych neziskových organizácií

SO P SK Sprostredkovateľský orgán pre Program Slovensko; tu Ministerstvo práce, sociálnych vecí a rodiny SR

Užívateľ Právnická osoba (pôvodne Žiadateľ), ktorá uzavrela Zmluvu o spolupráci s Prijímateľom

Vyhlasovateľ Ministerstvo vnútra SR, Úrad splnomocnenca vlády SR pre rozvoj

občianskej spoločnosti

Výzva Výzva na predkladanie žiadostí o zapojenie sa do národného projektu Podpora odborných a koordinačných kapacít strešných organizácií občianskej spoločnosti vrátane jej príloh

Zmluva o spolupráci Zmluva o spolupráci medzi Prijímateľom/Vyhlasovateľom výzvy pre strešné organizácie MNO a užívateľom

Žiadateľ právnická osoba, ktorá žiada o poskytnutie finančného príspevku v zmysle Výzvy na predkladanie žiadostí o zapojenie sa do NP SO MNO

Žiadosť o zapojenie Žiadosť o zapojenie sa do NP SO MNO vrátane jej príloh

**Článok 1**

**IDENTIFIKÁCIA PROJEKTU**

|  |  |
| --- | --- |
| **Názov národného projektu** | **Podpora odborných a koordinačných kapacít strešných organizácií občianskej spoločnosti** |
| **Cieľ politiky súdržnosti** | 4 Sociálnejšia a inkluzívnejšia Európa implementujúca Európsky pilier sociálnych práv |
| **Program** | Program Slovensko |
| **Fond** | ESF+ |
| **Priorita** | 4P1 Adaptabilný a prístupný trh práce |
| **Špecifický cieľ** | ESO4.2 Modernizácia inštitúcií a služieb trhu práce s cieľom posúdiť a predvídať potreby v oblasti zručností a zabezpečiť včasnú a cielenú pomoc a podporu v záujme zosúladenia ponuky s potrebami trhu práce, ako aj pri prechodoch medzi zamestnaniami a mobilite |
| **Aktivita/akcia v súlade s P SK** | Budovanie kapacít sociálnych partnerov a organizácií občianskej spoločnosti |
| **Oblasť intervencie** | 139. Opatrenia na modernizáciu a posilnenie inštitúcií a služieb trhu práce s cieľom posúdiť a predvídať potreby zručností a zabezpečiť včasnú a cielenú pomoc |
| **Prijímateľ NFP** (ďalej „Prijímateľ“) | **Ministerstvo vnútra Slovenskej republiky** |
| Poštová doručovacia adresa Prijímateľa | Ministerstvo vnútra SRÚrad splnomocnenca vlády SR pre rozvoj občianskej spoločnosti Pribinova 2; 812 72 Bratislava |
| Emailová doručovacia adresa Prijímateľa | **np.stresneorganizaciemno@minv.sk** |

|  |  |
| --- | --- |
| **Predpokladaná doba realizácie národného projektu** | **od 01. 10. 2024 do 30. 09. 2028 (48 mesiacov)** |
| **Predpokladaná doba realizácie podpory pre Užívateľov:** | **od 01. 03. 2025 do 30. 06. 2028 (max 36 mesiacov)** |

**Článok 2**

**TYP A TRVANIE VÝZVY**

**Typ Výzvy:** Otvorená

**Dátum vyhlásenia Výzvy:** **06. 12. 2024**

**2.1 Dátum uzavretia výzvy**

Ministerstvo vnútra SR, Úrad splnomocnenca vlády SR pre rozvoj občianskej spoločnosti (ďalej len “Vyhlasovateľ”) Výzvu uzavrie v prípade vyčerpania celkovej alokácie finančných prostriedkov vyčlenených na túto Výzvu alebo na základe rozhodnutia Vyhlasovateľa, najmä z dôvodu nedostatočného dopytu zo strany právnických osôb, ktorí žiadajú o poskytnutie finančného príspevku v zmysle Výzvy (ďalej len “Žiadateľ”). Dátum uzavretia Výzvy Vyhlasovateľ zverejní na svojom webovom sídle. Vyhlasovateľ si zároveň vyhradzuje právo uzavrieť Výzvu aj v prípade neschválenia alebo zrušenia národného projektu Podpora odborných a koordinačných kapacít strešných organizácií občianskej spoločnosti (ďalej len “NP SO MNO”) Riadiacim orgánom pre Program Slovensko.

**2.2 Časový harmonogram**

Žiadateľ môže Žiadosť o zapojenie do NP SO MNO vrátane jej príloh (ďalej len “Žiadosť o zapojenie”) predložiť kedykoľvek do dátumu uzavretia Výzvy. Vyhlasovateľ uzatvorí Výzvu ku dňu **31.01.2025.** Dátum doručenia Žiadosti o zapojenie určuje časová pečiatka ústredného portálu verejnej správy Slovensko.sk, podateľňa Vyhlasovateľa, resp. podanie na pošte.

Po vyhodnotení prijatých Žiadostí o zapojenie a v prípade nevyčerpania alokácie finančných prostriedkov na túto Výzvu, Vyhlasovateľ pristúpi k opätovnému otvoreniu výzvy.

Zoznam prijatých, schválených a neschválených Žiadostí o zapojenie bude zverejnený na adrese <https://www.minv.sk/?ros_stresne_organizacie_MNO> po ukončení odborného hodnotenia.

**Článok 3**

**ZÁKLADNÉ INFORMÁCIE O AKTIVITÁCH NÁRODNÉHO PROJEKTU A PODMIENKACH PODPORY**

Cieľom NP SO MNO je zvýšiť mieru a účelnosť zapojenia organizácií občianskej spoločnosti (ďalej aj „OS“) do výkonu verejných politík v oblasti zamestnanosti, vzdelávania a sociálneho začlenenia a tém preukázateľne s nimi súvisiacich, prostredníctvom budovania advokačných, analytických a koordinačných kapacít strešných organizácií v občianskej spoločnosti a podpory medzisektorových partnerstiev na všetkých úrovniach verejnej správy.

* 1. **Podpora pre strešné organizácie MNO**

Národný projekt realizuje hlavnú aktivitu s názvom **Budovanie kapacít sociálnych partnerov a organizácií občianskej spoločnosti,** vrátane podaktivít:

**Podaktivita 1:** Metodický rámec podpory strategických kapacít v občianskej spoločnosti

**Podaktivita 2:** Podpora strategických kapacít strešných organizácií MNO v oblasti zamestnanosti, vzdelávania a sociálneho začlenenia a tém preukázateľne s nimi súvisiacich.

**Podpora pre strešné organizácie MNO bude realizovaná v rámci Podaktivity 2, konkrétne časti Podaktivita 2A**: Strategické kapacity OS na podporu participatívneho vykonávania politík v oblasti politík zamestnanosti, vzdelávania a sociálneho začlenenia a tém preukázateľne s nimi súvisiacich, v partnerstve s verejnou správou.

Podpora pre strešné organizácie MNO bude v Podaktivite 2A realizovaná v období od 01.03.2025 do 30.06.2028 v trvaní maximálne **36 mesiacov**. Najneskorší možný termín pre začiatok realizácie projektových aktivít u užívateľa je stanovený **01.05.2025,** pričom všetky relevantné aktivity musia byť zahájené v súlade s harmonogramom projektu a platnými podmienkami poskytnutia podpory. Postup zapojenia Žiadateľov je uvedený v Príručke pre Žiadateľa/Užívateľa (ďalej len „Príručka“).

**Oprávnenými Žiadateľmi, ktorým bude poskytovať finančné príspevky Prijímateľ - MV SR - ÚSVROS sú**:

a) Strešné organizácie MNO v právnych formách podľa §2 zákona č. 346/2018 Z.z. o registri mimovládnych neziskových organizácií a o zmene a doplnení niektorých zákonov;

b) Slovenský červený kríž podľa zákona č. 460/2007 Z. z. o Slovenskom Červenom kríži a ochrane znaku a názvu Červeného kríža a o zmene a doplnení niektorých zákonov;

c) Účelové zariadenia cirkví a náboženských spoločnosti, podľa §6 ods. 1, písm. h) zákona č. 308/1991 Zb. o slobode náboženskej viery a postavení cirkví a náboženských spoločností.

**UPOZORNENIE:** Pre Žiadateľa v písm. c) je potrebné preukázať, že ide o strešnú organizáciu, ktorá odvodzuje svoju právnu subjektivitu od cirkví a náboženskej spoločnosti, podľa §6 ods. 1, písm. h) zákona č. 308/1991 Zb. o slobode náboženskej viery a postavení cirkví a náboženských spoločností.

d) Záujmové združenia právnických osôb podľa §20, písm. f) až j) Občianskeho zákonníka č. 40/1964 Zb.

**UPOZORNENIE**: Pre Žiadateľa v písm. d) je potrebné preukázať, že ide o strešnú organizáciu pričom minimálne zastúpenie mimovládnych neziskových organizácií v rámci záujmového združenia právnických osôb je 75% v právnych formách podľa §2 Zákona č. 346/2018 Z.z. o registri mimovládnych neziskových organizácií a o zmene a doplnení niektorých zákonov.

e) Strešné organizácie MNO bez samostatnej právnej formy. V tomto prípade za užívateľov koná jeden zo subjektov, ktorý musí mať niektorú z právnych foriem podľa písmena a) – d).

**UPOZORNENIE**: Pre Žiadateľa v písm. e) je potrebné preukázať, že medzi organizáciami, ktoré sú neformálne združené do strešnej organizácie bez samostatnej právnej formy existuje forma právne záväznej dohody (napr. memorandum, mandátna zmluva alebo zmluva o spolupráci príp. iné) s podpismi všetkých zástupcov členských organizácií, ktorej predmetom je o.i. konsenzus všetkých členských organizácií, že organizácia, ktorá je Žiadateľom bude zastupovať strešnú organizáciu vo vzťahu k projektu a preberie na seba všetky záväzky a zodpovednosť s projektom súvisiace.

* 1. **Predmet podpory**

Cieľ Podaktivity 2: Zvýšiť mieru a účelnosť zapojenia organizácií OS do tvorby a výkonu verejných politík v oblasti zamestnanosti, vzdelávania a sociálneho začlenenia a tém preukázateľne s nimi súvisiacich

Čiastkové ciele podaktivity 2 v časti Podaktivity 2A:

1. Budovať strategické kapacity strešných organizácií MNO;

2. Podporiť participatívne procesy realizované medzisektorovými partnerstvami v oblasti politík zamestnanosti, vzdelávania a sociálneho začlenenia a tém preukázateľne s nimi súvisiacich.

* 1. **Podmienky podpory**

Žiadatelia o podporu musia splniť **Kritéria pre výber Žiadateľa** uvedené v Prílohe č. 1. Príručky

Kritériá pre výber Žiadateľa sú rozdelené do nasledovných blokov:

1. Povinné vylučovacie kritériá - musia byť splnené;
2. Obsahové kvalitatívne kritériá - zložené z nasledovných častí;
	1. Zúčtovateľnosť a reprezentatívnosť SO MNO;
	2. Intervenčná logika projektového zámeru;
	3. Minimálne parametre participatívneho procesu;
	4. Rozvojový plán SO MNO.
	5. **Oprávnené pracovné pozície pre strešné organizácie MNO v rámci vyzvania:**

Žiadatelia o podporu budú obsadzovať nasledovné pozície v zmysle kapitoly 1.5. Príručky:

1. **Odborník/čka pre oblasť verejných politík** (odborná pozícia);

2. **Koordinátor/ka participácie** (koordinačná a sieťovacia pozícia) alebo

 **Koordinátor/ka členskej základne** (koordinačná a sieťovacia pozícia);

3. **Analytik/čka** (odborná pozícia).

Každá vyššie uvedená pozícia predstavuje 1 FTE merateľný ukazovateľ v zmysle kapitoly 5.1 Príručky.

Žiadateľ v Žiadosti o zapojenie vyberá všetky 3 pozície.

Pri pozícii **Koordinátor/ka participácie** (koordinačná a sieťovacia pozícia) alebo **Koordinátor/ka členskej základne** (koordinačná a sieťovacia pozícia) vyberá Žiadateľ jednu z ponúkaných alternatív názvov pozície.

**Článok 4**

**OPRÁVNENÁ CIEĽOVÁ SKUPINA**

Cieľovou skupinou NP SO MNO sú zamestnanci sociálnych partnerov a organizácií občianskej spoločnosti.

**Článok 5**

**OPRÁVNENÉ ÚZEMIE A MIESTO REALIZÁCIE PROJEKTU**

Oprávneným územím realizácie aktivít projektu je celé územie Slovenskej republiky.

**UPOZORNENIE:** Miesto realizácie aktivít projektu Užívateľa musí byť na adrese, ktorá nie je v zmysle § 115 Občianskeho zákonníka definovaná ako domácnosť.

**Článok 6**

**FINANČNÉ PRÍSPEVKY**

Prijímateľ bude v zmysle tejto Výzvy poskytovať úspešným Žiadateľom finančné príspevky na personálne kapacity v zmysle kapitoly 1.5 a kapitoly 4.3 Príručky, uvedené v Tabuľke č. 1.

*Tabuľka 1 Podporované pracovné pozície Užívateľa a ich minimálne kvalifikačné a odborné predpoklady*

|  |  |
| --- | --- |
| **Podporovaná pracovná pozícia[[1]](#footnote-1)** | **Minimálne kvalifikačné a odborné predpoklady pre pozíciu**  |
| **PODAKTIVITA 2A** |
| Odborník/čka pre oblasť verejných politík  | vysokoškolské vzdelanie I. stupňa, prax 3 roky. |
| Koordinátor/ka participácie/Koordinátor/ka členskej základne | vysokoškolské vzdelanie I. stupňa, prax 3 roky. |
| Analytik/čka | vysokoškolské vzdelanie I. stupňa, prax 3 roky. |

Zároveň sa stanovuje celkový maximálny náklad určený ako finančný príspevok na mesačnú celkovú cenu práce zamestnanca úspešného Žiadateľa na obdobie max 36 mesiacov pre uvedené podporované pozície v zmysle kapitoly 1.5 a kapitoly 4.4 Príručky, uvedené v Tabuľke č. 2.

*Tabuľka 2 Max. príspevok na podporované pracovné pozície Užívateľa*

|  |  |  |  |
| --- | --- | --- | --- |
| **Príspevok na celkovú cenu práce kvalifikovaného zamestnanca** **(pracovná zmluva )** | **Indikatívny priemerný nákladvrátane odmien****(Eur/mesiac)** | **Maximálny možný počet mesiacov, ktoré je možné vykázať na jednu pracovnú pozíciu** | **Maximálny možný nárokovateľný náklad na jednu pracovnú pozíciu (EUR/pozícia)** |
| **PODAKTIVITA 2A** |
| Odborník/čka pre oblasť verejných politík | 3.715,07 | 36 | 133.742,52 |
| Koordinátor/ka participácie / Koordinátor/ka členskej základne  | 3.715,07 | 36 | 133.742,52 |
| Analytik/čka | 3.679,29 | 36 | 132.454,44 |

Celková výška poskytnutého finančného príspevku pre Žiadateľa predstavuje súčet nárokovateľných nákladovza všetky pracovné pozície za odpracované mesiace za deklarované obdobie **navýšený o paušálnu sadzbu 20%** z priamych výdavkov podporených Žiadateľov.

Pri aplikácii paušálnej sadzby nie je potrebné odôvodniť skutočné náklady v uvedenej kategórii výdavkov. **Výdavky musia súvisieť s realizáciou aktivít projektu alebo musia byť nevyhnutné pre realizáciu aktivít projektu.** Uplatnenie paušálnej sadzby na financovanie výdavkov neoslobodzuje Užívateľa od povinnosti dodržiavať legislatívu SR a EÚ.

S úspešným Žiadateľom bude uzatvorená Zmluva o spolupráci, v zmysle kapitoly 3. Príručky. Podpora bude Užívateľovi poskytovaná na základe Žiadosti o platbu Užívateľa v zmysle kapitoly 4. Príručky.

Finančné príspevky Užívateľom na výdavky spĺňajúce podmienky oprávnenosti budú poskytované podľa článku 7 tejto Výzvy.

**Článok 7**

**PODMIENKY OPRÁVNENOSTI VÝDAVKOV**

**7.1** Oprávnenými sú výdavky na zamestnancov Užívateľa pracujúcich na pozíciách podľa bodu 3.4 tejto Výzvy, pričom Užívateľ preukazuje existenciu pracovnoprávneho vzťahu alebo obdobného pracovného vzťahu medzi Užívateľom a zamestnancom a kvalifikačné predpoklady podľa kapitoly 4.3 Príručky.

**7.2** Za oprávnené výdavky sa budú považovať iba také výdavky, na ktorých financovanie použil Užívateľ vlastné zdroje, príp. zálohovú platbu od Prijímateľa.

**7.3** Za oprávnené výdavky sa považujú tie, ktoré vzniknú počas obdobia realizácie aktivít NP SO MNO a Zmluvy o spolupráci.

**7.4** Za oprávnené výdavky sa budú považovať tie výdavky, pre ktoré platí pravidlo neprekrývania sa výdavkov. Za neoprávnené výdavky sa budú považovať výdavky v prípade identifikácie prekrývania sa pracovného času zamestnanca pracujúceho na dvoch alebo viacerých projektoch (vrátane prípadu jedného projektu s viacerými pozíciami v rámci toho istého projektu alebo v prípade viacerých zmluvných vzťahov pre výkon práce pre projekt a mimo projektov) spolufinancovaných z prostriedkov EŠIF, resp. z iných programov EÚ alebo vnútroštátnych programov, resp. pri zistení vykonávania činnosti nefinancovanej z prostriedkov EŠIF.

**Článok 8**

**PREDLOŽENIE ŽIADOSTI O ZAPOJENIE**

**8.1 Žiadosť o zapojenie sa do národného projektu**

Oprávnení Žiadatelia uvedení v bode 3.1 tejto Výzvy sa môžu zapojiť do NP SO MNO predložením Žiadosti o zapojenie do NP SO MNO (ďalej „Žiadosť o zapojenie“). Postup zapojenia sa Žiadateľa do projektu, podmienky a procesné kroky sú uvedené v kapitole 2. Príručky.

**Článok 9**

**POSUDZOVANIE ŽIADOSTI O ZAPOJENIE**

Každý Žiadateľ **pri predložení Žiadosti o zapojenie vrátane jej príloh** musí splniť podmienky podpory podľa bodu 3.3 tejto Výzvy a zároveň splniť podmienky pre výber Žiadateľa spôsobom bližšie uvedeným v kapitole 2. Príručky, v ktorej je zároveň bližšie popísaný aj postup a kroky v procese posudzovania Žiadosti o zapojenie.

**Článok 10**

**ZVEREJNENIE VÝSLEDKOV POSUDZOVANIA ŽIADOSTI O ZAPOJENIE**

V prípade, ak Žiadateľ splnil podmienky na zapojenie sa do NP SO MNO a jeho Žiadosť o zapojenie je správna a úplná v súlade s podmienkami Výzvy, bude o tom informovaný zaslaním **Oznámenia o splnení podmienok na zapojenie sa do NP v zmysle kapitoly 2. Príručky.**

**10.1 Zverejňovanie informácií**

Prijímateľ zverejňuje aktuálne znenie dokumentov týkajúcich sa NP Strešné organizácie MNO na webovom sídle <https://www.minv.sk/?ros_stresne_organizacie_MNO>.

**10.2 Kontakty na účely konzultácií**

Otázky súvisiace s touto Výzvou môžu Žiadatelia o zapojenie zasielať elektronicky na nasledujúce emailové adresy určené **pre záväznú elektronickú komunikáciu** – e-mail: **np.stresneorganizaciemno@minv.sk**.

**Článok 11**

**ZMENA A ZRUŠENIE VÝZVY**

Zmeny Výzvy a jej príloh, vrátane zdôvodnenia zmien, ako aj zrušenie Výzvy, vrátane zdôvodnenia zrušenia, budú zverejňované formou oznámenia na webovom sídle Vyhlasovateľa. V oznámení Vyhlasovateľ zároveň uvedie, na aké Žiadosti o zapojenie sa zmena vzťahuje, resp. či o Žiadostiach o zapojenie predložených do zrušenia Výzvy rozhodne alebo ich vráti Žiadateľovi. Zmena Výzvy, resp. zrušenie Výzvy je účinné dňom uvedeným v Oznámení o zmene/zrušení Výzvy, najskôr však dňom zverejnenia na webovom sídle Vyhlasovateľa.

**Prílohy Výzvy :**

Príloha č. 1 Kritéria pre výber Žiadateľa

Príloha č. 2 Žiadosť o zapojenie do NP SO MNO

Miesto a dátum vyhotovenia: Bratislava, 05. 12. 2024

............................................................................................................

Mgr. Patrik Krauspe, štátny tajomník MV SR

1. Všetky názvy pozícií platia pre ženský aj mužský rod [↑](#footnote-ref-1)